hotchpotch/miracl-hf-unified huggingface dataset:
सुषमा सिंह
सुषमा सिंह (जन्म 22 मई 1949) भारत की महिला मुख्य सूचना आयुक्त रह चुकी हैं। वे यह पद संभालने वाली भारत की दूसरी महिला हैं।22 मई 2014 को उनकी सेवानिवृति के बाद अब इस पद पर राजीव माथुर कार्यरत हैं।  सुषमा का जन्म 22 मई 1949 को रांची में हुआ था। उनकी प्रारंभि‍क शि‍क्षा रांची में हुई। उन्होंने रांची विश्वविद्यालय से स्नातक ऑनर्स की पढा़ई खत्म करने के बाद पब्लिक एडमिनिस्ट्रेशन में पीजी डिप्लोमा किया। उसके बाद वे भारतीय प्रशासनिक सेवा की सदस्य एवं झारखंड कैडर के 1972 बैच की आईएएस ‍अधिकारी बनीं।  सुषमा ने अपने करियर की शुरुआत बिहार से ही की और सबसे पहले कृषि उत्पाद की आयुक्त बनीं। इसके बाद वे प्राथमिक शिक्षा, माध्यमिक और उच्च शि‍क्षा विभाग और सोशल वेलफेयर विभाग की सचिव के साथ-साथ कई विभागों में मुख्य सचिव का पद संभाला। बिहार से झारखंड अलग राज्य बनने के बाद वे राज्य की पहली गृह सचिव नियुक्त हुईं, जो बाद में राज्य की विकास आयुक्त बनीं। इसके बाद वे केंद्र सरकार के वॉटर रिर्सोस मंत्रालय में अतिरिक्त सचिव तथा ग्रामिण विभाग मंत्रालय की संयुक्त सचिव नियुक्त हुईं। वे भारत के पंचायती राज मंत्रालय की सचिव तथा विकास मंत्रालय में नार्थ-इर्स्ट क्षेत्र की सचिव का भी पद संभाला। वे 1972 से 1992 तक भारतीय प्रशासनिक सेवा की सदस्य रह चुकी हैं। इसके बाद वो केंद्र सरकार की सचिव बनीं।
महाभारत (राजगोपालाचारी)
महाभारत चक्रवर्ती राजगोपालाचारी द्वारा रचित पौराणिक कथा पुस्तक है। इसका प्रथम प्रकाशन १९५८ में भारतीय विद्या भवन में हुआ। यह पुस्तक वेदव्यास द्वारा रचित महाभारत का संक्षिप्त अंग्रेजी पुनर्लेखन है। राज जी ने उनकी रामायण और इस पुस्तक को देशसेवा के रूप में बड़े कार्य के रूप में देखा।
पुस्तक की लेखन शैली प्रवाह युक्त है एवं शब्द वजनदार हैं।
२००१ के अनुसार पुस्तक की १० लाख प्रतियाँ विक्रय की जा चुकी हैं।
रामायण (राजगोपालाचारी)
रामायाण चक्रवर्ती राजगोपालाचारी द्वारा रचित पौराणिक कथा पुस्तक है। इसका प्रथम प्रकाशन १९५७ में भारतीय विद्या भवन में हुआ। यह पुस्तक वाल्मीकि द्वारा रचित रामायण का संक्षिप्त अंग्रेजी पुनर्लेखन है। इससे पहले उन्होंने कंब रामायण की रचना की। राज जी ने उनकी महाभारत और इस पुस्तक को देशसेवा के रूप में बड़े कार्य के रूप में देखा।
२००१ के अनुसार पुस्तक की १० लाख प्रतियाँ विक्रय की जा चुकी हैं।
श्यामली गुप्ता
श्यामली गुप्ता (१ जून १९४५ − २५ नवम्बर २०१३) मार्क्सवादी कम्युनिस्ट पार्टी की केंद्रीय समिति की 2002 से सदस्य थीं और इसकी महिला शाखा अखिल भारतीय जनवादी महिला समिति की पूर्व महासचिव थीं।
आर राजकुमार
आर... राजकुमार (अथवा आर राजकुमार जिसका पूर्व नाम रम्बो राजकुमार था) प्रभु देवा द्वारा निर्देशित और शिराज़ अहमद द्वारा लिखित २०१३ की बॉलीवुड एक्शन फ़िल्म है। इसके निर्माता विकि रजानी और सुनील लुल्ला हैं एवं फ़िल्म में मुख्य अभिनय भूमिका में शाहिद कपूर और सोनाक्षी सिन्हा हैं। फ़िल्म का यूट्यूब पर प्रचार ट्रेलर १ अक्टूबर २०१३ को जारी किया गया और फ़िल्म ६ दिसम्बर २०१३ को जारी की गई। श्रीहरी जिन्होंने फ़िल्म में अजीत टाका का अभिनय किया है, का ४९ वर्ष की आयु में मुम्बई के लीलावती अस्पताल में गुर्दे की बिमारी से निधन हो गया। राजकुमार (शाहिद कपूर) एक उद्देश्यरहित युवा है जो शिवराज (सोनू सूद) नामक नशीली दवाओं का अवैध व्यापार करने वाले के लिए काम करता है। उसका ताजा मिशन मानिक परमार (आशीष विद्यार्थी) नामक प्रतिद्वन्द्वी विक्रेता की हत्या करना है। लेकिन राजकुमार के जीवन में तब परिवर्तन आ जाता है जब वह खूबसूरत आंखों वाली और शिक्षित चन्दा (सोनाक्षी सिन्हा) को देखता है। वह चन्दा के बारे में यह नहीं जानता कि चन्दा एक अनाथ है और उसका पालन पोषण मानिक परमार ने किया हिअ। दोनों की मोहब्बत जब परवान चढ़ने लगती है तभी परमार और शिवराज दुश्मनी भुलाकर एक दूसरे के दोस्त बन जाते हैं और परमार अपनी भतीजी का हाथ, शिवराज के हाथ में सौंपने का फ़ैसला कर लेता है। इससे राजकुमार और शिवराज एक दूसरे के आमने-सामने आ खड़े होते हैं और एक दूसरे के दुश्मन बन जाते हैं।फ़िल्म का संगीत प्रीतम ने दिया है। निर्देशक प्रभु देवा प्रीतम के साथ काम करने के इच्छुक थे और अन्त में उन्हें इसका मौका मिल ही गया। फ़िल्म का गीत ""गंदी बात"" १६ अक्टूबर २०१३ को जारी किया गया जिसको मिका सिंह और कल्पना पटवारी ने गाया है। फ़िल्म का अन्य गीत "साड़ी के फाल सा" अन्तरा मित्रा और नकाश अज़ीज़ ने गाया है।
गुलाम रसूल सन्तोष
गुलाम रसूल सन्तोष (१९२९-१९९७) कश्मीर के चर्चित चित्रकार थे जिनकी रचनाओं में शैव दर्शन का प्रभाव था।
अग्रहरि (बहुविकल्पी)
अग्रहरि निम्न में से एक हो सकता है:
हर्ष देव
हर्ष देव कश्मीर के राजा थे। उनका राज्य काल १०८९-११११ था।
पाकिस्तानी लोग
पाकिस्तान देश के निवासियों को पाकिस्तानी या पाकिस्तानी लोग कहा जाता है।
पाकिस्तानी व्यक्तित्व
यहाँ पर पाकिस्तान के विभिन्न भागों एवं विभिन्न कालों में हुए प्रसिद्ध व्यक्तियों की सूची दी गयी है।
मिताली राज
मिताली राज (जन्म: 3 दिसम्बर 1982) भारतीय महिला क्रिकेट की मौजूदा कप्तान हैं। वे टेस्ट क्रिकेट मैच में दोहरा शतक बनाने वाली पहली महिला है। जून 2018 में, मिताली राज ट्वेन्टी-२० अंतर्राष्ट्रीय में 2000 रन बनाने वाले पहले भारतीय बल्लेबाज बने। मिताली राज महिला एक दिवसीय अन्तरराष्ट्रीय क्रिकेट में 6,000 रनों को पार करने वाली एकमात्र महिला क्रिकेटर हैं। मिताली राज भारत की पहली ऐसी महिला खिलाड़ी है जिन्होंने टी२० अंतर्राष्ट्रीय क्रिकेट में २ हजार या इससे ज्यादा रन बनाये। राज एकमात्र खिलाड़ी (पुरुष या महिला) हैं जिन्होंने एक से अधिक आईसीसी ओडीआई विश्व कप फाइनल में भारत का नेतृत्व किया है, जो 2005 और 2017 में दो बार ऐसा था।
मिताली राज का जन्म 3 दिसम्बर 1982 को जोधपुर, राजस्थान में हुआ था। उन्होंने 'भरतनाट्यम' नृत्य में भी ट्रेंनिग प्राप्त की है और अनेक स्टेज कार्यक्रम दिए हैं। क्रिकेट के कारण वह अपनी भरतनाट्यम् नृत्य कक्षाओं से बहुत समय तक दूर रहती थी। तब नृत्य अध्यापक ने उसे क्रिकेट और नृत्य में से एक चुनने की सलाह दी थी। उनकी माँ लीला राज एक अधिकारी थी। उनके पिता धीरज राज डोराई राज बैंक में नौकरी करने के पूर्व एयर फोर्स में थे। वे स्वयं भी क्रिकेटर रहे हैं, उन्होंने मिताली को प्रोत्साहित करने के लिए हर संभव प्रयत्न किया। उसके यात्रा खर्च उठाने के लिए अपने खर्चों में कटौती की। इसी प्रकार उसकी माँ लीला राज को भी अनेक कुर्बानियाँ बेटी के लिए देनी पड़ीं। उन्होंने बेटी की सहायता हेतु अपनी नौकरी छोड़ दी ताकि जब खेलों के अभ्यास के पश्चात थकी-हारी लौटे तो वह अपनी बेटी का ख्याल रख सके। बचपन में जब उसके भाई को क्रिकेट की कोचिंग दी जाती थी, तब वह मौक़ा पाने पर गेंद को घुमा देती थी। तब क्रिकेटर ज्योति प्रसाद ने उसे नोटिस किया और कहा कि वह क्रिकेट की अच्छी खिलाड़ी बनेगी। मिताली के माता-पिता ने उसे आगे बढ़ने के लिए प्रोत्साहित किया तथा इस प्रकार की सहायता की जिसके कारण वह अपने इस मुकाम तक पहुँच सकी है।
हैदराबाद की मिताली राज ने एक दिवसीय अंतरराष्ट्रीय मैच में 1999 में पहली बार भाग लिया। यह मैच मिल्टन कीनेस, आयरलैंड में हुआ था जिसमें मिताली ने नाबाद 114 रन बनाए। उन्होंने 2001-2002 में लखनऊ में इंग्लैंड के विरुद्ध प्रथम टैस्ट मैच खेला। मिताली जब प्रथम बार अंतराराष्ट्रीय टेस्ट मैच में शामिल हुईं तो बिना कोई रन बनाए डक (ज़ीरो) पर आउट हो गई। लेकिन उसने अपने कैरियर में अपनी मेहनत के दम पर आगे बढ़कर दिखाया और अंतरराष्ट्रीय महिला क्रिकेट में आज तक का सर्वाधिक स्कोर 214 रन बना कर कीर्तिमान स्थापित किया। यह रिकॉर्ड उन्होंने इंग्लैंड के ख़िलाफ़ खेलते हुए 2002 में बनाया। यह महिला क्रिकेट का सर्वाधिक रन रिकॉर्ड है।
उन्होने 4 वर्षों के अंतराल के पश्चात जुलाई 2006 में मिताली राज के नेतृत्व में महिला क्रिकेट टीम ने पुनः इंग्लैंड का दौरा किया। सभी खिलाड़ी बहुत ट्रेनिंग लेकर वन डे इंटरनेशनल खेलने गई थीं। यह बी.सी.सी.आई. (क्रिकेट बोर्ड) तथा वीमेंस क्रिकेट एसोसिएशन ऑफ़ इंडिया के एकीकरण की ओर क़दम था। मिताली की अगुआई में भारतीय टीम ने टांटन में इंग्लैंड को दूसरे टैस्ट में पाँच विकेट से करारी शिकस्त देकर दो मैचों की शृंखला 1-0 से जीत ली। इस प्रकार मिताली के नेतृत्व में महिला क्रिकेट टीम ने इंग्लैंड को उसकी ही ज़मीन पर मात दे दी, जिससे मिताली को भरपूर प्रंशसा मिली, साथ ही जीत का श्रेय भी।
आस्ट्रेलिया की करेन बोल्टन का रिकार्ड तोड़ दिया जिसने 209 रन बना कर रिकार्ड स्थापित किया था। मिताली ने 'महिला विश्व कप 2005' में भारतीय महिला टीम की कप्तानी की। उन्होंने 2010,2011 एवं 2012 में आईसीसी वर्ल्ड रैंकिंग में प्रथम स्थान प्राप्त किया।
मेरी लीला राव
मेरी लीला राव (जन्म:1940) ओलम्पिक खेलों में भाग लेने वाली प्रथम भारतीय महिला थी। उन्होंने १९५६ के ओलम्पिक में १०० मीटर स्प्रिंट दौड़ में भाग लिया था। हालाँकि वे क्वालीफाइंग दौर में ही स्पर्धा से बाहर हो गयीं, लेकिन इतिहास के पन्नों में उनका नाम दर्ज हो गया।
१०० मीटर दौड़ में उनका सर्वश्रेष्ठ प्रदर्शन 12.4 सेकण्ड का था, जो १९५६ में रिकॉर्ड हुआ।
गैलेक्सी नेक्सस
गैलेक्सी नेक्सस (GT-I9250) गूगल और सैमसंग इलेक्ट्रॉनिक्स द्वारा सह-विकसित एक टचस्क्रीन एंड्राइड स्मार्टफोन है। यह गूगल नेक्सस श्रृंखला का तीसरा स्मार्टफोन है।
देवगिरि के यादव
देवगिरि के यादव, गवली राजा या सेउना यादव (कन्नड : ಸೇವುಣರು (सेवुणरु), मराठी: देवगिरीचे यादव) (850–1334)  भारत का एक राजवंश था जिसने अपने चरमोत्कर्ष काल में तुंगभद्रा से लेकर नर्मदा तक के भूभाग पर शासन किया जिसमें वर्तमान महाराष्ट्र, उत्तरी कर्नाटक, मध्य प्रदेश के कुछ भाग शामिल थे। उनकी राजधानी सिन्नर और बाद में देवगिरि हुई जो वर्तमान में दौलताबाद के नाम से जानी जाती है।
यादव वंश भारतीय इतिहास में बहुत प्राचीन है और वह अपना सम्बन्ध प्राचीन यदुवंशी क्षत्रियों से मानता है। राष्टकूटों और चालुक्यों के उत्कर्ष काल में यादव वंश के राजा अधीनस्थ सामन्त राजाओं की स्थिति रखते थे। पर जब चालुक्यों की शक्ति क्षीण हुई तो वे स्वतंत्र हो गए और वर्त्तमान औरंगाबाद (महाराष्ट्) के क्षेत्र में स्थित देवगिरि (दौलताबाद) को केन्द्र बनाकर उन्होंने अपने उत्कर्ष का प्रारम्भ किया।
परंपरा के अनुसार सिन्नर की स्थापना गवली (यादव) राजा राव सिनगुनी (सिंघुनी) ने कई सदियों पहले की थी। उनके पुत्र राव गोविंदा ने उस युग में 2 लाख रुपए की लागत से गोंडेश्वर (गोविंदेश्वर) का भव्य मंदिर बनवाया। परंपरागत रूप से, सेउना यादवों को "गवली राजा" या "गवली बौवा" कहा जाता था। भिल्लम-५ (A.D. 1185-93) ने अपनी राजधानी सिन्नर (नासिक के पास) से बदलकर देवगिरि में स्थापित की। वे आंध्र प्रदेश में गौल्ला नाम से भी जाने जाते थे, जो होयसलों के शत्रु थे। मूलतः नासिक से मध्यप्रदेश तक कि भूमि यदुवंशी आभीरों के अधिपत्य में थी। होयसल यादवों की तरह, सेउना यादव भी मूल रूप से पशुपालक या चरवाहा थे। यादवों ने अक्सर खुदको पशुपालक होने में गौरवांकित समझा है।
यदुवंशी अहीरों के मजबूत गढ़, खानदेश से प्राप्त अवशेषों को बहुचर्चित 'गवली राज' से संबन्धित माना जाता है तथा पुरातात्विक रूप से इन्हें देवगिरि के यादवों से जोड़ा जाता है। इसी कारण से कुछ इतिहासकारों का मत है कि 'देवगिरि के यादव' भी अभीर(अहीर) थे। यादव शासन काल में अने छोटे-छोटे निर्भर राजाओं का जिक्र भी मिलता है, जिनमें से अधिकांश अभीर या अहीर सामान्य नाम के अंतर्गत वर्णित है, तथा खानदेश में आज तक इस समुदाय की आबादी बहुतायत में विद्यमान है।
सेऊना राजवंश खुद को उत्तर भारत के यदुवंशी या चंद्रवंशी समाज से अवतरित होने का दावा करता है। सेऊना मूल रूप से उत्तर प्रदेश के मथुरा से बाद में द्वारिका में जा बसे थे। उन्हें "कृष्णकुलोत्पन्न (भगवान कृष्ण के वंश में पैदा हुये)","यदुकुल वंश तिलक" तथा "द्वारवाटीपुरवारधीश्वर (द्वारिका के मालिक)" भी कहा जाता है। अनेकों वर्तमान शोधकर्ता, जैसे कि डॉ॰ कोलारकर भी यह मानते हैं कि यादव उत्तर भारत से आए थे। निम्न सेऊना यादव राजाओं ने देवगिरि पर शासन किया था-
युग पुराण
युग पुराण सबसे पुराना पुराण है। इसका रचना काल २५० ई के आसपास आँका गया है। इसमें दो अध्याय हैं जो गार्गी संहिता (या वृद्ध गार्गीय ज्योतिष) के भाग हैं। इसमें पर विदेशियों (इंडो-ग्रीक तथा इंडो-सिथियन) द्वारा दूसरी और पहली शताब्दी ईसापूर्व में भारत पर आक्रमणों का वर्णन है।
बाली पैकेज
बाली पैकेज एक व्यापार समझौता है जिसकी प्रावधिक सहमति विश्व व्यापार संगठन के सभी सदस्यों में बाली, इंडोनेशिया में ३-६ दिसम्बर २०१३ को चले नौवें मंत्रिस्तरीय सम्मेलन में लेकिन यह सम्मेलन एक अतिरिक्त दिन के लिए चलते हुए ७ दिसम्बर २०१३ को समाप्त हुआ। इसका उद्देश्य वैश्विक व्यापार बाधाओं को सरल बनाना और विश्व व्यापार संगठन के माध्यम से होने वाला ऐसा प्रथम समझौता है जिसपर इसके सभी सदस्यों ने मंजूरी दी है। यह मसौदा २००१ में आरम्भ हुए दोहा दौर विकास के एक भाग के रूप में है।.
इस पैकेज में खाद्य सुरक्षा पर दस्तावेज़ भी है जिसके कारण इसके विफल होने की सम्भावना बनी हुई थी। इस संगठन में सभी निर्णय सर्वसम्मति से स्वीकार किए जाते हैं और एक भी देश यदि सहमत न हो तो निर्णय की स्वीकृति में बाधा पड़ सकती है। एक दिन पहले विफलता की आशंका तब हुई थी जब भारत के व्यापार एवं वाणिज्य मंत्री आनंद शर्मा ने कहा कि उनका देश नौ में से आठ दस्तावेजों पर हस्ताक्षर करने को तैयार है। इस समझौते में क्यूबा सहित तीन अन्य लातिनी अमेरिकी देश बोलीविया, वेनेजुएला और निकारागुआ ने द्वारा भी हल्की-फुल्की दिक्कतें पेश की गई जिनका समाधान किया गया। फलतः, भारत और अमेरिका समझौते पहुँचे जहाँ भारतीय सब्सिडी के लिए स्थायी समाधान अगले चार वर्षों के भीतर अलग वार्ता में किया जाएगा, जबकि क्यूबा समझौते को वीटो तक पहुँचाने से बचने के लिए मान गया।
विश्व व्यापार संगठन के प्रमुख रॉबर्टो अज़ेवेदो के अनुसार - "हमारे इतिहास में पहली बार डब्ल्यूटीओ में वास्तव में निष्कर्ष निकला है। इस बार सभी सदस्य एक साथ आए। हमने विश्व व्यापार संगठन के पीछे दुनिया को रखा।" खाद्य सुरक्षा के लिए अनाज के सरकारी भण्डारण जैसे विवादास्पद मुद्दों पर गीता वीर्जवान के विचारों के अनुसार यह एक ऐतिहासिक समझौता है जिसमें सभी ने खाद्य सुरक्षा के लिए एक पैकेज पर वार्ता की जो विश्व के करोड़ों गरीबों को भोजन मुहैया कराएगा। निम्न क्षेत्रों सहित, बाली पैकेज के मंत्रिस्तरीय सम्मेलन द्वारा दस अलग निर्णयों समझौता किया गया:
गंधराल
गंधराल या रोज़िन (rosin), रेजिन का एक ठोस रूप है। रोज़िन और रेज़िन एक पदार्थ नहीं हैं। ये दोनों भिन्न भिन्न पदार्थ है। चीड़ और कुछ अन्य वृक्षों से एक स्राव ओलियो रोज़िन (oleo-resin) प्राप्त होता है। इसमें रोज़िन के साथ साथ तारपीन का तेल रहता है। इसके आसवन से तारपीन का तेल आसुत हो निकल जाता है और असवनपात्र में जो अवशिष्ट अंश रह जाता है, वही गंधराल है। रोज़िन बड़े महत्व की व्यापारिक वस्तु है। कई प्रकार के रोज़िन बाजारों में बिकते हैं। उनके रंग, स्वच्छता, साबुनीकरण मान और मृदुभवन बिंदु एक से नहीं होते। रोजिन, अर्ध-पारदर्शी होता है। इसका रंग पीला से लेकर काला तक कुछ भी हो सकता है। सामान्य ताप पर यह भंगुर (ब्रिटल) है। रोजिन में मुख्यतः विभिन्न प्रकार के गंधराल अम्ल (विशेषतः अबीटिक अम्ल / abietic acid) होते हैं।
तारपीन तेल के निर्माण में सह-उत्पाद के रूप में रोज़िन प्राप्त होता है। इसका सर्वाधिक उपयोग (लगभग २८ प्रतिशत) कागज के निर्माण में सज्जीकरण के लिए होता है। इसके बाद इसका उपयोग साबुन बनाने (१७ प्रतिशत), पेंट, वार्निश और प्रलाक्षारस (१७.२ प्रतिशत) बनाने, रसायनक और भेषज (९.० प्रतिशत), १६ प्रतिशत संश्लिष्ट रेजिन तैयार करने और १३ प्रतिशत अन्य कामों में होता है। कोबाल्ट और मैंगनीज़ के साथ इसका शोषक (dier) बनता है, जिसका उपयोग पेंट में होता है। कृमि और सूक्ष्माणु विनाशक ओषधियों में और चिपकने के गुण के कारण सीमेंट, लिनोलियम और मोहर लगाने के चपड़े में रोज़िन काम आता है। इस के एस्टर बड़े उपयोगी सिद्ध हुए हैं। मेथिल एस्टर और एथिल एस्टर सुघट्यकारी रूप में और सहविलायक में काम आते हैं। इसका ग्लिसरील एस्टर 'एस्टर गोंद' के नाम से विख्यात है और जलप्रतिरोधक वार्निश बनाने में तुंग तेल के साथ प्रयुक्त होता है। संश्लिष्ट रेज़िन और नाइट्रोसैलूलोज़ के लेप चढ़ाने में भी एस्टर गोंद काम आता है।
रोज़िन के भंजक आसवन से रोज़िन तेल प्राप्त होता है। इसका क्वथनांक ऊँचा और अणुभार भारी होता है। मुद्रण स्याही और वार्निश में यह बड़ा उपयोगी सिद्ध हुआ है। रोज़िन तेल से मिलता जुलता चीड़ का तेल होता है। चीड़ का तेल काठ में नहीं रहता, वरन् काठ के भंजक आसवन से बनता है। इसके प्रभाजक आसवन से ऐल्फा टरपिनियोल, फेंचील ऐल्कोहॉल, बोर्नियोल और ऐनिथोल प्राप्त हुए हैं। अनेक उद्योगधंधों में इसका उपयोग होता है, जैसे उत्प्लावन विधि से अयस्कों के परिष्कार में, विलायक के रूप में रबर व्यवसाय में, अभिघर्षण (scouring) द्वारा वस्त्र की सफाई करने में और निस्संक्रामक तथा गंधहर औषधियों के निर्माण में।
२०१३ के विश्व व्यापार संगठन के मंत्रिस्तरीय सम्मेलन
नौवाँ विश्व व्यापार संगठन मंत्रिस्तरीय सम्मेलन बाली इंडोनेशिया में ३ से ६ दिसम्बर २०१३ को आयोजित किया गया। सम्मेलन की अध्यक्षता इंडोनेशिया के व्यापार मंत्री गीता वीर्जवान ने की।
इस सम्मेलन में, विश्व व्यापार संगठन के १५९ सदस्य बाली समझौते पर सहमत हुए जिसने अन्तर्राष्ट्रीय व्यापार का आसान बनाता है।
गाल्ल
गाल्ल (सिंहल: ගාල්ල; तमिल: காலி; अंग्रेजी: Galle) श्रीलंका के दक्षिण-पश्चिमी समुद्रतट पर अवस्थित एक नगर तथा पत्तन है। अपनी उत्कृष्ट स्थिति के कारण यह उन्नतिशील नगर है।
श्रीलंका के नगरों में इसका पाँचवाँ स्थान है। इसके समीप बगानी कृषिक्षेत्र है, अत: यहाँ के पत्तन से नारियल का तेल, जटाएँ, रेशे और उससे बनी रस्सियाँ, रबर, तथा चाय का निर्यात होता है। यद्यपि यह नगर प्राचीन प्रतीत होता है, तथापि १२६७ ई. से पहले इसका कोई ऐतिहासिक उल्लेख नहीं मिलता। १४वीं सदी के मध्य में अरब यात्री इब्नबतूता ने इसका उल्लेख 'काली' (Kali) नाम से किया है। वस्तुत: इसका समुन्नितकाल पुर्तगालियों के आगमन के पश्चात् प्रारंभ होता है। यह डचों द्वारा स्थापित बंदरगाह है। पोताश्रय (harbour) के किनारे प्राकृतिक हैं किंतु प्रवेशद्वार खुला तथा खतरनाक चट्टानों से युक्त है। यहाँ डचों ने एक किला भी बनवाया था। यह १९वीं सदी के पूर्वार्ध तक श्रीलंका का सर्वाधिक महत्वपूर्ण पत्तन रहा। स्वेज नहर (१८६९ ई.) बनने तथा कोलंबों के विशाल कृत्रिम बंदरगाह के निर्माण के बाद इसका महत्व घट गया। यह उत्तर में कोलंबों से तथा दक्षिण-दक्षिण-पूर्व में मतारा से रेल तथा राजमार्ग द्वारा जुड़ा हुआ है। यह गाल्ल जनपद का प्रधान प्रशासनिक नगर भी है। इसे 'प्वांट डी गाल' (Point de Gall) भी कहते हैं।
रोमन गाल
गाल (Gaul) उस प्रदेश का अंग्रेजी नाम है जिसे रोमन लोग 'गैलिया' (Galia) कहते थे। रोमन साम्राज्य में गाल के अंतर्गत आधुनिक समूचा फ्रांस, बेल्जियम, लक्समबर्ग, पश्चिमी स्विट्जरलैण्ड, तथा पश्चिमी जर्मनी आते थे। रोमनों ने इस क्षेत्र पर लगभग ५०० वर्ष तक शासन किया।
आरंभिक रोमन युग में यहाँ बेल्गे, क्वीतानी और कैल्टी अथवा गैली लोग रहते थे। संयुक्त रूप से ये तीनों समूह गाल कहलाते थे। वे लोग दाढ़ी और केश दोनों रखते थे। ३९० ई. पू. गाल लोग आल्प्स पार कर इटली में घुसे और रोम को नष्टभ्रष्ट कर डाला। वे इटली से निकाल बाहर तो किए गए पर काफी समय तक वे इटली प्रायद्वीप के उत्तरी भाग पर अपना प्रभुत्व बनाए रहे। २०० ई. पू. गाल लोगों ने थ्रोस और मैसीडोनिया पर आक्रमण किया और लघु एशिया में घुसे। इस प्रदेश में वे गैलीशियन के नाम से प्रख्यात हुए।
रोमनों ने गालों को इटली से निकालने के बाद आल्प्स के उत्तर में रहनेवाले गालों पर आक्रमण किया और ई. पू. १०० तक भूमध्यसागर की गालों वाली पट्टी पर अधिकर कर लिया। जूलियस सीजर ने समस्त गालों पर अधिकार प्राप्त किया। इसके लिए उसने ई. पू. ५८ और ई. पू. ५० के बीच अनेक अभियान किए। उन सबका वर्णन अपनी पुस्तक ‘द गैलिक वार्स’ में किया है। रोम के अधीन वे चार प्रांतो में बँटे रहे और इसी रूप में अगले चार सौ साल तक रहे। उनका परवर्ती इतिहास जर्मन जातियों यथा, गाथ, बर्गुडी आदि में घुल मिल गया है।
यमी
यमी सूर्य की कन्या, जिसकी माता का नाम सरण्यू था। इसके सगे भाई यमराज और अश्विनी कुमार हैं।
यम तथा यमी एक साथ जुड़वाँ जन्मे थे और यमी का दूसरा नाम यमुना भी है। इन भाई-बहन की कथा विष्णुपुराण (३-२-४) एवं मार्कण्डेय पुराण (७४-४) पुराणों में सविस्तार वर्णित है। ऋग्वेद के अनुसार विवस्वान् के आश्वद्वय यम तथा यमी सरण्यु के गर्भ से हुए थे (१०। १४)। विवस्वान की कन्या यमी ने इंद्र के आदेश से शक्तिपुत्र पराशर के कल्याणार्थ दासराज के घर सत्यवती नाम से जन्म लिया (शिवपुराण)। इनकी कथा कूर्मपुराण में भी पाई जाती है।
यम द्वितीया के संबंध में एक दंतकथा है कि इसी दिन यम अपनी बहन यमी के यहाँ अतिथि होकर गए तो उन्होंने अपने भाई को एक विशेष पकवान (अवध में 'फरा') बनाकर खिलाया। यमराज इसे खाकर अपनी बहन पर परम प्रसन्न हुए और चलते समय उनसे वरदान माँगने को कहा। यमुना ने अंत में यही वर माँगा कि जो भी भाई बहन यमद्वितीया के दिन मेरे तट पर स्नान कर यही पकवान बनाकर खाएँ वे यमराज की यातना से मुक्त रहें।
नाथानल्लूर
नाथानल्लूर भारतीय राज्य तमिलनाडु के कांचीपुरम जिले के वलजाबाद पंचायत समिति में एक छोटा सा गाँव है। लोकप्रिय मंदिरों की सूची में नीचे हैं।
छत्तीसगढ़ राज्य विधानसभा चुनाव, २०१३
छत्तीसगढ़ राज्य विधानसभा चुनाव, २०१३ भारतीय राज्य छत्तीसगढ़ में ११ और १९ नवम्बर २०१३ को हुए विधान सभा चुनाव हैं जिसमें छत्तीसगढ़ की ९० विधानसभा सीटों के लिए मतदान हुआ। इसके परिणाम (मतगणना) ८ दिसम्बर २०१३ को घोषित किये गये।
छत्तीसगढ़ विधान सभा के निर्वाचित सदस्यों की सूची
ईड़ा
कई योग शास्त्रों में ईड़ा को तीन प्रमुख नाड़ियों में से एक माना गया है। अन्य दो के नाम हैं - पिंगला और सुषुम्ना।
ईड़ा ऋणात्मक ऊर्जा का वाह करती है। शिव स्वरोदय ईड़ा द्वारा उत्पादित ऊर्जा को चन्द्रमा के सदृश्य मानता है अतः इसे "चन्द्रनाड़ी" भी कहा जाता है। इसकी प्रकृति शीतल, विश्रामदायक और चित्त को अंतर्मुखी करनेवाली मानी जाती है। इसका उद्गम मूलाधार चक्र माना जाता है - जो मेरुदण्ड के सबसे नीचे स्थित है।
स्वरयोग के अनुसार जब श्वास का प्रवाह बाईँ नसिका-रंध्र में होता है तो वह मानसिक कार्यों के हेतु मनस शक्ति प्रदान करती है। इसे मांशपेशियों में शिथिलता आती है और शरीर का तापमान कम होता है। यह इस बात का भी संकेत है कि इस अवधि में मन अन्तर्मुखी तथा सृजनात्मक होता है। ऐसी स्थिति में मनुष्य को थकाने वाले और परिश्रम के कार्य को टालना चाहिए।
खेमेन्द्र काक
खेमेन्द्र काक (निधन ४ जून १९४५) राम चन्द्र काक के पुत्र थे। उन्हें द्वितीय विश्व युद्ध "डिस्टिंगुिशड फ्लाइंग क्रॉस" प्राप्त करने वाले रॉयल इंडियन एयर फोर्स के प्रथम अधिकारी थे।
रोंगटे खड़े होना
रोंगटे खड़े होना, किसी व्यक्ति की त्वचा के रोमों के आधार पर अनायास विकसित होने वाले उभार हैं जो कि ठंड या फिर गहन भावनाओं जैसे कि भय, विषाद, खुशी, उत्साह, प्रशंसा और कामोत्तेजना का अनुभव करने के कारण प्रकट हो सकते हैं। इनके लिए आयुर्वैज्ञानिक शब्द "क्यूटिस एंसेरिना (cutis anserina)," है। इस वाक्यांश को हिन्दी और उर्दु में एक मुहावरे की तरह भी प्रयोग किया जाता है।
अल-राज़ी
मुहम्मद इब्न जकारिया राजी (अरबी: أبو بكر محمد بن يحيى بن زكريا الرازي‎ अबू बक्र मोहम्मद बिन याहिया बिन जकारिया अल-राजी ; फारसी: محمد زکریای رازی‎ मोहम्मद-ए-जकारिया-ए-राजी), फारस (इरान) के प्रसिद्ध हकीम थे (संभवत: सन् ८५०-९२३)। इनका जन्म तेहरान के पास राज नामक नगर में हुआ था। इनके जन्म तथा मृत्यु का यथार्थ समय अनिश्चित है। ये फारस की खाड़ी पर स्थित बसरा नगर में बस गए थे।
अरबी में चिकित्साशास्त्र पर पुस्तक लिखनेवाले हकीमों में इन्हें अग्रगण्य समझा जाता है। इन्होंने लगभग २०० पुस्तकें लिखीं, जिनमें चिकित्साशास्त्र की अन्य पुस्तकों के सिवाय इस विषय का एक सार्वभौम कोश तथा गणित, ज्योतिष, धर्म और दर्शनशास्त्र पर भी पुस्तकें थीं। अपनी एक पुस्तक में इन्होंने सर्वप्रथम चेचक को मसूरिका से भिन्न रोग बताया।
इनकी अरबी की पुस्तकों का अनुवाद लैटिन भाषा में किया गया और इस प्रकार इनके द्वारा संचित ज्ञान का यूरोप में प्रसार हुआ।
पूर्वोत्तर परिषद
पूर्वोत्तर परिषद (एनईसी) भारत के पूर्वोत्तर क्षेत्र के आर्थिक और सामाजिक विकास के लिए बनी एक आधारभूत संस्था है। इसकी स्थापना संसदीय अधिनियम के तहत भारत की केन्द्र सरकार ने सन् 1971 में की। इसके सदस्य भारत के पूर्वोत्तर के आठ राज्य अरुणाचल प्रदेश, असम, मणिपुर, मेघालय, मिज़ोरम, नागालैण्ड, सिक्किम और त्रिपुरा हैं और इनके मुख्यमंत्री राज्य का प्रतिनिधित्व करते हैं। इसका मुख्यालय शिलांग में स्थित है एवं यह पूर्वोत्तर क्षेत्र विकास मंत्रालय (भारत सरकार) के अन्तर्गत आता है।
क्षेत्र के संतुलित विकास के लिए पूर्वोत्तर परिषद ने कई कदम उठाए हैं, जिसमें से कुछ प्रमुख निम्नलिखित हैं-
चिकी सरकार
चिकी सरकार पेंगुइन बुक्स इंडिया की प्रकाशक हैं। वे इससे पूर्व ‘रैंडम हाउस’ की संपादक थी। चिकी के पिता अवीक सरकार ‘आनंद बाजार पत्रिका’, ‘द टेलीग्राफ’ और बांग्ला में ढेरों पत्रिकाएं निकालते हैं।
रितु कुमार
रितु कुमार एक भारतीय महिला फैशन डिजाइनर हैं। वे एक ऐसी पहली महिला डिजाइनर हैं, जिन्होंने भारतीय संस्कृति को नए रूप में स्थापित कर अन्तराष्ट्रीय प्रसिद्धि पाई। उन के कपडे उच्चवर्ग के साथ-साथ मध्य वर्ग के लिये भी बने होते हैं। इन कपड़ों में वे रेशम, चमडा और कपास का उपयोग अधिक करती हैं। उन की इंब्राइडरी पारंपरिक होती है।
पंजाब के अमृतसर में जन्मी रितु कुमार स्वभाव से नर्म, हंसमुख और असीम धैर्य की धनी हैं। उन्होने दिल्ली के लेडी इर्विन कालेज से स्नातक की उपाधि प्राप्त कर अमेरिका में उच्च शिक्षा पूरी की। 1960 में उन्होंने कोलकाता के एक छोटे शहर में 4 हैण्ड प्रिंटर्स और 2 ब्लाक्स की सहायता से यह उधोग मात्र 50 हजारे रूपये में शुरू किया। तब उन्हें पता नहीं था की यह उघोग इतना आगे बढेगा और उन्हें इतनी कामयाबी मिलेगी। आज पूरे भारत में उन की 34 और अमेरिका में 1 दूकान है। वे भारी परम्परा और संस्कृति को ध्यान में रख कर कपडे बनाती हैं। इसलिए उन के बनाए हुए 'ईवनिंग गाउन' अन्तराष्ट्रीय प्रतियोगताओं में हमेशा इनाम के हकदार होते हैं। 2000 में उन्हें किंगफिशर ग्रुप ऑफ इंडस्ट्रीज ने लाइफ टाइम अवार्ड से नवाजा।
नेहा किरपाल
नेहा किरपाल भारत कला महोत्सव की संस्थापक और निदेशक हैं।
सांख्यिकीय यांत्रिकी
सांख्यिकीय यांत्रिकी (Statistical mechanics) गणितीय भौतिकी की वह शाखा है जिसमें प्रायिकता सिद्धान्त का उपयोग करते हुए यांत्रिक निकाय के माध्य-व्यवहार का अध्ययन किया जाता है।
सैयद शाहनवाज हुसैन
सैयद शाहनवाज हुसैन भारतीय जनता पार्टी के राष्ट्रीय प्रवक्ता हैं। वर्तमान में बिहार राज्य के उद्योग मंत्री है । 1968 में बिहार में सुपौल में जन्मे, उनके पास पटना और दिल्ली में इंजीनियरिंग में डिप्लोमा है। उन्होंने विलियम्स हाई स्कूल, सुपौल से अपने उच्च माध्यमिक पूरा किया। उनका घर शहर बज़ीगद्वार वारिसनगर था, समस्तीपुर के एक छोटे से गांव थे। शाहनवाज हुसैन रेनू शर्मा (हिंदू ब्राह्मण) से शादी की और उनके दो बेटे हैं। वह तीन बार लोकसभा सांसद (1999, 2006, 2009) और एक बार बिधानपरिषद सदस्य (2021 वर्तमान ) रह चुके हैं।sir me aap se milna chata hu me mp se hu nandu maharaj me aap ka bhut bada fen hu pilz mujay aap ka mobail nbr chaiye mujay sir pilz pilz sir
फरीद पर्बती
चित्र:350px| ]] फरीद पर्बती (जन्मनाम: ग़ुलाब नबी भट) कशमीर के उर्दू कवि थे। उन्होंने काव्य सहित अनेक पुस्तकों की रचना की। उन्होंने ग़ज़लें और रुबाई लिखी। उन्हें कला, संस्कृति और भाषा अकादमी सहित उनकी साहित्यिक रचनाओं के लिए विभिन्न पुरस्कार प्राप्त हुए।
पर्बती का जन्म ४ अगस्त १९६१ में कश्मीर में हुआ॥ उन्होंने इस्लामिया कॉलेज ऑफ़ साईंस एण्ड कोमर्स से अपनी स्नातक की शिक्षा पूर्ण की। उन्होंने कश्मीर विश्वविद्यालय से स्नातकोत्तर एवं एम॰ फ़िल॰ की शिक्षा पूर्ण की। उन्होंने १९९५ में कश्मीर विश्वविद्यालय से उर्दू में पीएचडी प्राप्त की। अपनी शिक्षा पूर्ण करने के बाद उन्होंने कश्मीर लेखा सेवा में अपनी सेवाएँ दी। उसके बाद उन्होंने २००१-२००६ कश्मीर विश्वविद्यालय के उर्दू विभाग में सहायक प्रोफेसर के पद पर कार्य किया। उन्होंने २००६ से अपनी मृत्यु तक इक़बाल संस्कृति और दर्शन संस्थान एसोसिएट प्रोफेसर के पद पर कार्य किया।
पर्बती ने ८ काव्य संग्रहों और समालोचनाओं सहित १४ पुस्तकें लिखी। उनकी सर्वश्रेष्ठ कृत्ति "उर्दू रुबायी" है जिसे व्यापक रूप से सराहना मिली।
मेवात
'मेवात' वर्तमान समय में यह जिला हरियाणा राज्य के दक्षिण में पड़ता है सन 2005 में माननीय मुख्यमंत्री श्री ओमप्रकाश चौटाला ने इस जिले को वर्तमान गुरुग्राम और फरीदाबाद जिलों के कुछ हिस्सों को काटकर अलग जिला बनाया था।इस ज़िले की सीमाएं वर्तमान में पूर्व में पलवल जिला और पश्चिम में राजस्थान पड़ता हैं। तथा उत्तर में गुरुग्राम और दक्षिण पूर्व राजस्थान और उत्तर प्रदेश की सीमाएं लगती है। यह सीमाएं ईसा पूर्व ५वीं शताब्दी में स्थापित प्राचीन राज्य 'मत्स्य' से मेल खाती हैं।
मेवात जिला हरियाणा का एक जिला भी है जिसका मुख्यालय नूँह में स्थित है। इस जिले का क्षेत्रफल १९१२ वर्ग किमी है तथा जनसंख्या २०११ की जनगणना के अनुसार 1089406 है।
मेवात के स्थानीय निवासी 'मेव' कहलाते हैं। जिस क्षेत्र में मेव लोग रहते हैं उसे ही मेवात कहा जाता है। अनुमानतः इस क्षेत्र में १२०० गाँव हैं, जिनमें ५५० हरियाणा में, ६०० राजस्थान में व ५० उत्तर प्रदेश में पड़ते हैं।
भारत के पारंपरिक क्षेत्र
पारंपरिक तौर पर भारत में अनेक विशिष्ट क्षेत्रों का सम्मिलन रहा है। ये विशिष्ट क्षेत्र अपने इतिहास, सभ्यता, बोलचाल, भूगोल आदि के आधार पर आम जन द्वारा परिभाषित किए जाते रहे हैं। वर्तमान अवस्था में प्रशासनिक इकाईयों से तुलना करने पर कई क्षेत्रों की यथावत स्थिति किसी इकाई यथा प्रांत, जिला, तालुक तहसील, खण्ड, मंडल आदि के रूप में मौजूद हैं, तो कई क्षेत्र टुकड़ों में बंट चुके हैं अथवा एक दूसरे के साथ संयुक्त कर दिए गए हैं। इस लेख में एसे ही क्षेत्रों का वर्णन है जो आज भी पारंपरिक तौर पर अपने पुराने रूप, नाम या विलक्षण पहचान से जाने जाते हैं। एसे में इस लेख में भारत का अर्थ आज का भारत देश न हो कर पारंपरिक भारत अर्थात् भारतीय उपमहाद्वीप समझना चाहिए।
नियर फील्ड कम्युनिकेशन
नियर फील्ड कम्युनिकेशन (एनएफसी) (अंग्रेज़ी:Near field communication; निकट क्षेत्र संचार) एक मानक है जिसकी मदद से स्मार्टफ़ोन तथा अन्य उपकरणों को एक दूसरे से स्पर्श करके, या करीब लाकर रेडियो संचार स्थापित किया जा सकता है।
एनएफसी के वर्तमान अनुप्रयोगों में संपर्क-रहित लेनदेन (मोबाइल पेमेंट), डेटा विनिमय और वाई-फ़ाई जैसे जटिल संचार की स्थापन-प्रक्रिया को सरल बनाना शामिल हैं।
एनएफसी आरएफआईडी प्रणाली पर सुधार करते हुए दो छोरों के बीच दुतरफा संचार संभव बनाता है, जबकी संपर्क-रहित स्मार्ट कार्ड जैसी पूर्व प्रणालियों में केवल एकतरफा संचार ही संभव था। इसका प्रयोग गूगल नेक्सस श्रंखला के मोबाइल फ़ोनों में "एंड्रॉयड बीम" नामक सुविधा की मदद से किया जा सकता है। इस सुविधा को एंड्रॉयड के "आइसक्रीम सैंडविच" संस्करण में पहली बार पेश किया गया।
एंड्रॉयड बीम दोनों उपकरणों में ब्लूटूथ सक्षम कर, उन्हें तुरंत एक दुसरे से जोड़ देता है और डेटा साझा करने के बाद स्वयं ही से दोनों उपकरणों पर ब्लूटूथ असक्षम कर देता है। इसका इस्तेमाल सैमसंग गैलेक्सी एस III, सैमसंग गैलेक्सी एस 4 और सैमसंग गैलेक्सी नोट 3 में "एस-बीम" नमक सुविधा में भी हुआ है। यह एंड्रॉयड बीम का एक विस्तार है और फाइलें साझा करने के लिए ब्लूटूथ के बदले वाई-फाई डायरेक्ट का प्रयोग करता है। वाई-फाई डायरेक्ट का प्रयोग करने से, ब्लूटूथ के मुकाबले काफ़ी अधिक तेजी से 300 मेगाबिट/सेकंड की गति से बड़ी फ़ाइलें साझा की जा सकती हैं। एनएफसी-सक्षम उपकरणों का प्रयोग क्रेडिट कार्ड और इलेक्ट्रॉनिक टिकट स्मार्टकार्ड के स्थान पर, या उनके साथ-साथ मोबाइल पेमेंट (मोबाइल भुगतान) करने के लिए किया जा सकता है।
उदाहरण के लिए, "गूगल वॉलेट" के ज़रिये उपभोक्ता एक काल्पनिक बटुए (वर्चुअल वॉलेट) में क्रेडिट कार्ड और लॉयल्टी कार्ड सम्बंधित संग्रह कर सकते हैं और फिर मास्टर कार्ड पे-पास से लेनदेन स्वीकार करने वाले दुकानें में एक एनएफसी-सक्षम डिवाइस का उपयोग कर सकते हैं।
जर्मनी,
ऑस्ट्रिया,
फ़िनलैंड,
न्यूजीलैंड,
इटली, ईरान और तुर्की,
भारत में यहाँ बॉक्स-ऑफिस टिकटों के लिए में एनएफसी आधारित भुगतान लागू किया जा रहा है। सरकार और अन्य महत्वपूर्ण वित्तीय निकायों द्वारा एनएफसी भुगतान और टिकटिंग के लिए उचित नियमावली बनाने की प्रकिर्या जारी है।
एनएफसी अत्यंत साधारण स्थापन-प्रक्रिया के साथ-साथ एक कम गति का कनेक्शन प्रदान करता है, अतः इसे ब्लूटूथ और वाई-फ़ाई अधिक योग्य वायरलेस प्रणालियों को सक्षम करने के लिए इस्तेमाल किया जा।
नोकिया, सैमसंग, ब्लैकबेरी और सोनी ने ब्लूटूथ हेडसेट, मीडिया प्लेयर और स्पीकरों को अपने एनएफसी-सक्षम उपकरणों के साथ "वैन टैप" द्वारा जोड़ने के लिए एनएफसी तकनीक का इस्तेमाल किया है। इसके अलावा एनएफसी की मदद से स्मार्टफ़ोन या किसी अन्य उपकरण से एनएफसी-सक्षम प्रिंटर को भी जोड़ा जा सकता है।
एनएफसी का इतिहास रेडियो आवृत्ति पहचान, या आर॰एफ॰आई॰डी॰ से जुड़ा हुआ है। आरएफआईडी की मदद से एक निष्क्रिय इलेक्ट्रॉनिक टैग पर रेडियो तरंग भेजकर उसकी पहचान और प्रमाणीकरण किया जा सकता है।
ज़रीना स्क्रूवाला
ज़रीना स्क्रूवाला (पूर्व नाम: ज़रीना मेहता, जन्म: 1961) एक भारतीय महिला उद्यमी और परोपकारी है। वर्तमान में वे फिल्म निर्माण से जुड़ी हैं और स्वदेश फाउंडेशन के प्रबंध न्यासी है।
ज़रीना का जन्म 1961 में वॉशिंगटन डी॰ सी॰, संयुक्त राज्य अमेरिका में हुआ, किन्तु वे आठ वर्ष की उम्र में अपने परिवार के साथ भारत आ गईं। वे मुंबई के जे बी पेटिट स्कूल फॉर गर्ल्स से विद्यालीय शिक्षा ग्रहण करने के बाद सेंट जेवीयर्स कॉलेज मुंबई से अर्थशास्त्र में स्नातक किया। तत्पश्चात वे सेंट जेवियर्स इंस्टीट्यूट से विपणन और विज्ञापन में स्नात्त्कोत्तर की शिक्षा प्राप्त की। स्क्रूवाला अपने पति रोनी स्क्रूवाला के साथ, मुंबई ब्रीच कैंडी में रहती है। लैब्राडोर स्प्राइट, पढ़ना और चाय की चुसकियाँ उसके जुनून हैं। उन्होने नई एक्रोपोलिस में दर्शन का अध्ययन किया है और एशिया सोसाइटी के बोर्ड से जुड़ी हुई हैं।  स्क्रूवाला ने अपना करियर प्रोडक्सन मैनेजर के रूप में थियेटर से शुरू किया, जिसके संचालक थे प्रतिष्ठित थिएटर कलाकार पर्ल पदमसी। पर्ल के साथ अपने कार्यकाल के दौरान उनकी मुलाक़ात रोनी स्क्रूवाला और देवेन खोटे से हुई जो बाद में उनके व्यवसायी सहयोगी बनें। वे वर्तमान में स्वदेश फाउंडेशन के प्रबंध न्यासी है। यह फाउंडेशन, भारत में ग्रामीण सशक्तिकरण की दिशा में समर्पित है। इससे पूर्व वे यू टीवी सॉफ्टवेयर कम्यूनिकेशंस में मुख्य रचनात्मक अधिकारी की भूमिका निभा चुकी हैं, जहां उन्होने यूटीवी बिंदास, यूटीवी स्टार, यूटीवी एक्शन और हंगामा टीवी चैनलों के विस्तार और प्रबंध में सफलता पायी।
लिन डी सूजा
लिन डी सूजा एक भारतीय महिला उद्यमी हैं। वे लिंटास मीडिया समूह के पूर्व अध्यक्ष और मुख्य कार्यकारी अधिकारी हैं। वे भारत की पहली ऐसी महिला हैं, जिन्हें ‘रीडरशिप स्टडीज काउंसिल ऑफ इंडिया’ (आरएससीआई) की पहली चेयरपर्सन होने का सौभाग्य मिला। वर्तमान में वे खार, मुंबई स्थित 'सोशल एक्सेस एक पहल' नामक एक कंपनी की गतिविधियों से जुड़ी हैं, जिसकी संस्थापक मीनाक्षी मेनन हैं। यह कंपनी उत्पादों के लिए संचार रणनीति बनाने और उन पर अमल करने की दिशा में कार्यरत है।
संजय दत्त की फ़िल्में
संजय दत्त (जन्म २९ जुलाई १९५९) भारतीय फ़िल्म अभिनेता, निर्माता और राजनीतिज्ञ हैं। उन्हें मुख्यतः हिन्दी फ़िल्मों में उनके योगदानों के लिए जाना जाता है। वो फ़िल्म अभिनेता सुनील दत्त और अभिनेत्री नर्गिस के पुत्र हैं जिन्होंने १९८१ में फ़िल्मों में पदार्पण किया।
द डार्क टावर (शृंखला)
द डार्क टावर (The Dark Tower) अमरीकी लेखक स्टीफ़न किंग द्वारा लिखी गई उपन्यासों की शृंखला है।
संजय दत्त को मिले पुरस्कार और नामांकनों की सूची
यह भारतीय फ़िल्म अभिनेता संजय दत्त के पुरस्कार और नामांकनों की सूची है।
रवि किचलू
रवि किचलू (1932-1993) आगरा घराना के शास्त्रीय संगीत के गायक थे। विजय किचलू उनके भाई हैं।
अवन्तिवर्मन
अवंतिवर्मन् (लगभग ८५५ ई - ८८३) ८८५ से ८८४ तक कश्मीर के राजा थे। वह ललितादित्य के बाद राजा बने। उनका राज्य एक सुवर्ण काल माना जाता है। अवन्तिपोरा नगर उनके नाम पर है।
उत्पल राजकुल का यह पहला राजा जब कश्मीर की गद्दी पर बैठा तब कश्मीर गृहयुद्ध से लहूलुहान हो रहा था और उसपर दरिद्रता की छाया डोल रही थी। करकाटक राजाओं की कमजोरी से गांवों के डायर जमींदार सशक्त हो गए थे और उनके कारण प्रजा तबाह थी। न जीवन की रक्षा हो पाती थी, न धन की। देश की उपज इतनी कम हो गई थी कि अन्न सोने के भाव बिकने लगा था। अवंतिवर्मन् ने देश में शांति स्थापित करने का सफल प्रयत्न किया। डायरों को दबाकर उसने अपने मंत्री सुय्य (सूर्य) की सहायता से देश की आर्थिक स्थिति संभाली, नहरें निकलवाकर सिंचाई का प्रबंध किया और झेलम की धारा बदल दी। एक खिरनी चावल का मूल्य, जो पहले २०० दीनार हुआ करता था, अब ३६ दीनार का हो गया। अवंतिवर्मन् ने अवंतिपुर नाम का नगर बसाया जो वंतपोर के नाम से आज भी मौजूद है। उसने अनेक मंदिर बनवाकर उन्हें देवोत्तर संपत्ति से समृद्ध किया। वह पंडितों का आदर करता था और उसी की संरक्षा में प्रसिद्ध साहित्यकार आलोचक आनंदवर्धन ने अपना 'ध्वन्यालोक' रचा।
सन्त बारलाम एवं जोसाफेट
सन्त बारलाम एवं जोसाफेट (Barlaam and Josaphat) की कहानी मूलतः गौतम बुद्ध की कहानी है जो इस्लामिक जगत से होकर ईसाई जगत में पहुंची। इस्लामी जगत में यह कथा 'बिलौहर और बुदासफ' या 'बिलावहर-व-युदासफ' नाम से मध्य इरानी भाषा में प्रचलित हुई।
आरती कृष्ण
आरती कृष्ण एक भारतीय महिला उद्यमी हैं। वे जून 2010 से सुंदरम फास्टनर्स लिमिटेड में संयुक्त प्रबंध निदेशक सह कार्यकारी निदेशक के पद पर कार्यरत हैं। वे मद्रास विश्वविद्यालय से अर्थशास्त्र में स्वर्ण पदक विजेता है और मिशिगन विश्वविद्यालय से एमबीए हैं।
मीना गणेश
मीना गणेश एक भारतीय महिला उद्यमी है। वे पोर्शिया मेडिकल के मुख्य कार्यकारी अधिकारी तथा भारत के घर-घर में स्वास्थ्य सेवाओं की प्रदाता हैं। उन्होने अपने पति कृष्णन गणेश के साथ मिलकर चार उद्यमशीलता उद्यम संचालित करती हैं।
गणेश ने मद्रास विश्वविद्यालय से भौतिकी में स्नातक की डिग्री और भारतीय प्रबंधन संस्थान कोलकाता से एमबीए किया है। उन्होने अपना करियर एनआईआईटी से शुरू किया और प्राइसवाटरहाउसकूपर्स और माइक्रोसॉफ्ट से जुड़ीं। वर्ष 2000 में, उन्होने सॉफ्टबैंक पूंजी और न्यूज कॉर्प से धन से कस्टमर एसेट के नाम से एक कॉल सेंटर और बीपीओ कंपनी की सह स्थापना की। वर्ष 2002 में कस्टमर एसेट को आईसीआईसीआई बैंक ने अधिग्रहण कर लिया, जो बाद में, फर्स्टसोर्स के रूप में रिब्रांडेड हुआ। कस्टमर एसेट छोड़ने के बाद, वे मुख्य परिचालन अधिकारी के रूप में टेस्को में शामिल हो गईं। यहाँ पाँच साल के अपने कार्यकाल में उन्होने भारत में टेस्को के आईटी और बैक ऑफिस हब की स्थापना की। तत्पश्चात उन्होने अपने पति के द्वारा स्थापित एक ऑनलाइन ट्यूशन कंपनी टूटोर्विस्टा में सह प्रवर्तक के रूप में शामिल हुई और टेस्को छोड़ दिया। आगे चलकर पियर्सन एजुकेशन 2009 में टूटोर्विस्टा ने 76 प्रतिशत भागीदारी हासिल कर ली।
जुलाई 2013 में, मीना पोर्शिया मेडिकल नई दिल्ली में स्थित एक स्वास्थ्य फर्म के मुख्य कार्यकारी अधिकारी बनें, जहां वे वर्तमान में कार्यरत हैं।
इंग्लैंड के हेनरी चतुर्थ
हेनरी चतुर्थ (१५ अप्रैल १३६७ – २० मार्च १४१३) इंग्लैण्ड के राजा अरु आयरलैण्ड के अधिनायक (१३९९–१४१३) थे। वो इंग्लैण्ड के दशवें राजा थे और यह दावा किया जाता है कि उनके दादा के पास फ्रांस के राजा की उपाधि थी। हेनरी के प्रथम विवाह की तिथि एवं स्थान अनिश्चित हैं लेकिन हेनरी के पिता ने जून १३८० में मेरी डी बोहन (प्रथम पत्नी) से ये अधिकार क्रय कर लिए थे। मेरी के परिवार के अनुसार इसकी तिथि ५ फ़रवरी १३८१ स्वीकृत की जाती है।
मोहम्मद रफीक तरार
मोहम्मद रफीक तरार () पाकिस्तान के सर्वोच्च्य न्यायालय के सेवानिवृत सहायक न्यायाधिस हैं। वो १ जनवरी १९९८ से २० जून २००१ को जनरल परवेज़ मुशर्रफ़ के लिए स्वेच्छा से राष्ट्रपति पद से इस्तीफा देने तक पाकिस्तान के नौंवे राष्ट्रपति रहे।
आत्मा की नींद
आत्मा की नींद एक ईसाई सिद्धांत है। त्यौहार विलियम टिंडेल, जॉन मिल्टन, टामस हाब्स और आइज़ैक न्यूटन शामिल हैं।
सल्हण
सल्हण कश्मीर के राजा थे। उनकी अवधि १११-१११२ रही।
उसके शासन का वृत्तान्त कल्हण की राजतरंगिनी में मिलता है।
भारतीय मूल के सबसे बुजुर्ग दम्पति
भारतीय मूल के सबसे बुजुर्ग दम्पति करम चन्द और करतारी चन्द इंग्लैण्ड के ब्राडफोर्ड में रहते हैं। 11 दिसम्बर 1925 को सिक्ख रीतिरिवाज़ से पंजाब में शादी करके भारत से सन् 1965 में इंग्लैण्ड (यूनाइटेड किंगडम) चले गये और वहीं बस गये। यूनाइटेड किंगडम में रहने वाला यह भारतीय दम्पति सबसे अधिक आयु तक वैवाहिक जीवन का आनन्द लेने वाले करतारी करमचन्द उदाहरण है। 10 नवम्बर 1905 में उत्तर भारत के पंजाब प्रान्त में एक छोटे से गाँव में जन्मे करम चन्द ने कृषि कार्य करते हुए परम्परागत तरीके से युवावस्था में पंजाब की ही एक कन्या करतारी से विवाह किया। करतारी का जन्म 1 नवम्बर 1912 में हुआ था। वह अपने पति से आयु में सात वर्ष छोटी है।
पासपोर्ट में दी गयी जन्मतिथि के अनुसार पति की आयु 108 वर्ष और पत्नी की 101 वर्ष है। सन् 1925 में विवाह-सूत्र में बँधने के बाद भारतीय मूल का यह दम्पति अपने वैवाहिक जीवन के 88 वर्ष देख चुका है जो अपने आप में अब तक का एक रिकॉर्ड है।
अपने सबसे छोटे बेटे सतपाल चन्द के पास वाशिंगटन स्ट्रीट ब्राडफोर्ड में 40 साल से भी अधिक समय से रह रहे इस दम्पति के आठ सन्तान हुईं, जिनसे 27 पोते-पोतियाँ और 23 परपोते-परपोतियाँ हैं।
उनकी बेटी कौशल्या देवी के अनुसार पूरा परिवार अपने माता-पिता को इस आयु में भी स्वस्थ और सुखी देखकर खुश है। इस दम्पति के स्वस्थ जीवन का राज बताते हुए उनके सबसे छोटे पुत्र सतपाल कहते हैं कि उन्होंने कभी भी अपने माता-पिता को आपसी बहस में उलझते नहीं देखा। जो पत्नी (करतारी) ने कहा पति (करमचन्द) ने मान लिया और जो पति ने कहा उसे पत्नी ने स्वीकार कर लिया। सुख और दुख को दोनों एक समान भाव से ग्रहण करते हैं।
सुलज्जा फिरोदिया मोटवानी
सुलज्जा फिरोदिया मोटवानी (जन्म: 26 अगस्त 1970) एक भारतीय महिला उद्यमी है। वर्तमान में वे काइनेटिक मोटर कंपनी लिमिटेड और काइनेटिक इंजीनियरिंग लिमिटेड के संयुक्त प्रबंध निदेशक हैं। वे काइनेटिक की रणनीति, बिक्री, विपणन और वित्त गतिविधियों से जुड़ी हुई हैं।
सुलज्जा का जन्म 26 अगस्त 1970 को पुणे में हुआ था। उनकी प्रारंभिक शिक्षा पुणे में ही हुई। यहीं के पुणे विश्वविद्यालय से उन्होने 1990 में वाणिज्य विषय के साथ स्नातक की परीक्षा उत्तीर्ण की। तत्पश्चात वे आगे की पढ़ाई के लिए संयुक्त राज्य अमेरिका चली गई और पिट्सबर्ग में प्रतिष्ठित कारनेगी मेलॉन विश्वविद्यालय से एमबीए की डिग्री ली। विद्यालीय जीवन में उन्होने हमेशा अच्छे रैंक प्राप्त किए।
सुलज्जा अपने स्वास्थ्य के बारे में बहुत जागरूक रहती है। वे हमेशा की तरह, विशेष रूप से बैडमिंटन खेल में दिलचस्पी रखती है। उन्होने राष्ट्रीय स्तर पर बैडमिंटन की प्रतियोगिताओं में भाग लिया है। वे भी स्कीइंग और स्कूबा डाइविंग जैसे साहसिक खेल को संचालित करने की शौकीन है। उनकी शादी मनीष मोटवानी से हुई, जिससे उन्हे एक पुत्र है।
सुलज्जा ने काइनेटिक कंपनी में शामिल होने से पूर्व कैलिफोर्निया स्थित एक प्रसिद्ध निवेश विश्लेषिकी कंपनी बर्रा इन्टरनेशनल में चार वर्षों तक अपनी सेवाएँ दी। इस दौरान उन्होने भारत में कंपनी के परिचालन को स्थापित करने में एक सक्रिय भागीदार की भूमिका निभाई। 4 मई 2006 को वे काइनेटिक मोटर कंपनी लिमिटेड के संयुक्त प्रबंध निदेशक बनाई गयी। वे काइनेटिक की रणनीति, बिक्री, विपणन और वित्त गतिविधियों से सीधे जुड़ी हुई हैं। इंडिया टुडे पत्रिका ने उनकी व्यायसायिक गतिविधियों के दृष्टिगत उन्हे भारत की शीर्ष पच्चीस उद्यमियों में शामिल कराते हुये उन्हें "फेस ऑफ मिलेनियम" से अलंकृत किया है। उन्हें वर्ष 2002-2003 में विपणन और प्रबंधन संस्थान वेस्टोवेड के द्वारा महिला सीईओ के रूप में उत्कृष्ट प्रदर्शन हेतु 'यंग एचीवर्स अवार्ड फॉर बिजनेस' से सम्मानित किया जा चुका है। इसी वर्ष उन्हें 'बिजनेस टुडे' से युवा सुपर अचीवर अवार्ड भी प्राप्त हुआ।
विश्व सामाजिक मंच
विश्व सामाजिक मंच एक नागरिक समाज संगठनों की एक वार्षिक बैठक है, जिसे पहली बार ब्राजील में आयोजित किया गया था। यह मंच वैश्वीकरण के समकालीन नज़रिए को चुनौती देकर एक वैकल्पिक भविष्य के विकास के लिए आत्म-सचेत प्रयास करता है। भारत में पहली बार विश्व सामाजिक मंच की मेजबानी मुंबई शहर में की गई। इसका परिचय देते हुए बी.बी.सी.हिंदी में प्रकाशित लेख "विश्व सामाजिक मंच की बैठक मुंबई में" में संजीव श्रीवास्तव ने लिखा कि-"मुख्य तौर पर ट्रेड यूनियन, ग़ैर सरकारी संगठनों और वामपंथी दलों के कार्यकर्ताओं वाले इस विश्व सामाजिक मंच के पीछे की सोच आर्थिक वैश्वीकरण का विरोध करने वाले एक अंतरराष्ट्रीय मंच की है।"
विश्व सामाजिक मंच को वैश्विक नागरिक समाज की एक दृश्य अभिव्यक्ति माना जा सकता है।
विश्व सामाजिक मंच शब्द का पहली बार प्रयोग २००१ ई. में देखने को मिलता है किंतु इसकी जड़ें लातिन अमेरिकी आंदोलन एनक्वैंत्रो में मिलती हैं जो कार्यकर्ताओं के मध्य बैठक और विचारों के आदान-प्रदान पर जोर देता था। डब्ल्यूएसएफ के संस्थापकों में से कुछ प्रथम अंतर्राष्ट्रीय एनक्वैंत्रो का हिस्सा थे, जो कि मानवता और नवउदारवाद के खिलाफ थे। उन्होंने इस विचार का विस्तार करने और इसे अधिपति वैश्वीकरण तथा नवउदारवाद का विरोध करने वाले सभी धारियों के कार्यकर्ताओं के लिए एक वैश्विक मंच बनाने का फैसला किया।
प्रथम विश्व सामाजिक मंच ब्राजील के पोर्टो एलेग्रे में 25 जनवरी से 30 जनवरी 2001 तक आयोजित किया गया था, जिसका आयोजन फ्रांसीसी संस्थान फॉर द टैक्सेशन ऑफ फाइनेंशियल ट्रांजैक्शंस ऑफ एडिज (एटीटीएसी) समेत विभिन्न समूहों द्वारा किया गया था। डब्ल्यूएसएफ को आंशिक रूप से, पोर्टो एलेग्रे सरकार द्वारा, ब्राज़ीलियाई मज़दूर दल (पीटी) के नेतृत्व में प्रायोजित किया गया था।
31 जनवरी से 5 फरवरी 2002 तक पोर्टो एलेग्रे में आयोजित दूसरे विश्व सामाजिक मंच में 12,000 से अधिक आधिकारिक प्रतिनिधियों ने 123 देशों, 60,000 उपस्थित लोगों, 652 कार्यशालाओं और 27 वार्ता में जन प्रतिनिधित्व किया था। 500 अमेरिकी प्रतिनिधियों में से अधिकांश को-जो संगठनों की एक बड़ी संख्या से बना था-मंच की "अंतर्राष्ट्रीय परिषद" के सदस्य के रूप में चुना गया था।
तीसरा डब्ल्यूएसएफ पुनः जनवरी 2003 में पोर्टो एलेग्रे में आयोजित किया गया था।
विश्व सामाजिक मंच ने अमेरिकी सामाजिक मंच, यूरोपीय सामाजिक मंच, एशियाई सामाजिक मंच, भूमध्यसागरीय सामाजिक मंच और दक्षिणी अफ्रीका सामाजिक मंच समेत कई क्षेत्रीय सामाजिक मंचों के आयोजन को प्रेरित किया है।
भिक्षाचर
भिक्षाचर कश्मीर के राजा ११२०-११२१ तक रहे।
उसके शासन का वृत्तान्त कल्हण की राजतरंगिनी में मिलता है।
दिद्दा
दिद्दा कश्मीर की शासिका थी। वह लोहार वंश की राजकुमारी तथा उत्पल वंश की शासिका (रानी) थी। उसने राजा भीमगुप्त की मृत्यु करवाई। वह काबुल के शाही परिवार की थी। उसके शासन का वृत्तान्त कल्हण की राजतरंगिनी में मिलता है। प्राचीन संस्कृत कवि कल्हण ने कश्मीर के इतिहास की सबसे शक्तिशाली महिला शासक दिद्दा का उल्लेख किया है। महारानी दिद्दा (958 ई. - 1003 ई.) कश्मीर की महारानी थी। महारानी दिद्दा, लोहार वंश के राजा सिंहराज की पुत्री और काबुल के हिन्दू शाही भीम शाही की पोत्री थी। रानी दिद्दा का विवाह क्षेमेन्द्र गुप्त से हुआ। 1003 ई. में दिद्दा की मुत्यु के बाद संग्रामराज गद्दी पर बैठा।
महमूद ग़ज़नवी ने 1013 तक कश्मीर पर हमला नहीं किया, जबकि महमूद ग़ज़नवी पर हमला करने से दस साल पहले ही 1003 में दिद्दा की मौत हो गई थी। दिद्दा ने अपने शासन के दौरान किसी भी पड़ोसी शासक के साथ संघर्ष को शामिल करते हुए किसी भी साहसिक कार्य को नहीं अपनाया। उन्होंने कहा कि यह उनके उत्तराधिकारी संग्रामराज के शासन के दौरान था कि महमूद ग़ज़नवी ने उत्तरी भारत पर आक्रमण किया था। 1015 में, कश्मीरी मौसम और पहाड़ी भूगोल के कारण, कश्मीर में महमूद ग़ज़नवी का अभियान विफल हो गया।
प्राचीन संस्कृत कवि कल्हण ने कश्मीर के इतिहास की सबसे शक्तिशाली महिला शासक दिद्दा का उल्लेख किया है, जो 950-958 ईस्वी में राजा क्षेमगुप्त की पत्नी थी और शारीरिक रूप से कमज़ोर पति के कारण उसी ने सत्ता का पूरी तरह उपयोग किया। वह पति की मृत्यु के बाद सिंहासन पर बैठी और उसने एक साफ़ सुथरा शासन देने की कोशिश करते हुए भ्रष्ट मंत्रियों और यहां तक कि अपने प्रधानमंत्री को भी बर्खास्त कर दिया। लेकिन दिद्दा को सत्ता और वासना की ऐसी भूख थी, जिसके चलते उसने अपने ही पुत्रों को मरवा दिया। वह पुंछ के एक ग्वाले तुंगा से प्रेम करती थी, जिसे उसने प्रधानमंत्री बना दिया। इतिहास का ऐसा वर्णन सिवा कल्हण के किसी और संस्कृत कवि ने नहीं किया।
भीमगुप्त
भीमगुप्त कश्मीर का राजा ९७५-९८०/१ तक रहा। उसकी हत्या दिद्दा ने करवाई।
उसके शासन का वृत्तान्त कल्हण की राजतरंगिनी में मिलता है।
संग्रामराज
संग्रामराज -- १००३- १०२८ अवधि में कश्मीर के राजा थे जिन्हीने लोहार राजवंश की स्थापना की। उसके शासन का वृत्तान्त कल्हण की राजतरंगिनी में मिलता है। उन्हें कश्मीर पर महमूद गजनी के आक्रमण के प्रयासों को हराने का श्रेय दिया जाता है।
समग्रराज को उनकी मौसी डिड्डा ने गोद लिया था और उनके उत्तराधिकारी के रूप में नियुक्त किया और १००३ में शासक बने। उनका शासन १०२८ तक चला।
१०१४ में, गजनी के महमूद ने हिन्दू शाही राज्य पर हमला किया। काबुल शाही शासक त्रिलोचनपाल ने महमूद के खिलाफ सहायता के लिए समग्रराजा से अपील की। सम्ग्रामराज ने त्रिलोचनपाल की सहायता के लिए अपने सेनापति तुंगा के अधीन एक बड़ी सेना भेजकर जवाब दिया। लेकिन आगामी युद्ध में त्रिलोचनपाल की पराजय हुई।
समग्रराजा द्वारा त्रिलोचनपाल की मदद करने पर में महमूद ने कश्मीर पर आक्रमण किया। वह तोही नदी घाटी से बढ़ते हुए, कोशामैदान दर्रे से कश्मीर में प्रवेश करने की योजना बना रहा था। लेकिन, उसके अग्रिम की जाँच लोहारकोट के मजबूत किले से की गई। एक महीने तक किले को घेरने के बाद, महमूद ने घेराबंदी छोड़ दी और पीछे हट गया।  १०२१ में, महमूद ने फिर से कश्मीर पर आक्रमण करने का प्रयास किया, लेकिन फिर से लोहारकोट किले से आगे नहीं बढ़ पाया। आक्रमण के दो असफल प्रयासों के बाद, उसने फिर से कश्मीर पर आक्रमण करने का प्रयास नहीं किया।
तान्या दुबाश
तान्या दुबाश (पूरा नाम: तान्या अरविंद दुबाश) एक भारतीय महिला उद्यमी हैं। वे गोदरेज समूह के कार्यकारी निदेशक और अध्यक्ष (विपणन) हैं, साथ ही वे भारतीय महिला बैंक के निदेशक मण्डल के सदस्य है।
दुबाश ने ब्राउन विश्वविद्यालय से अर्थशास्त्र और राजनीति शास्त्र में उच्च शिक्षा और हार्वर्ड बिजनेस स्कूल से व्यवसाय प्रबंधन की शिक्षा प्राप्त की है। वर्ष 2008 में विश्व आर्थिक मंच के द्वारा उन्हें यंग ग्लोबल लीडर की मान्यता प्रदान की गयी। वे ब्राउन विश्वविद्यालय की ट्रस्टी हैं और ब्राउन - इंडिया सलाहकार परिषद की सदस्य भी। दुबाश गोदरेज इंडस्ट्रीज लिमिटेड में मुख्य ब्रांड अधिकारी के रूप में कार्यरत हैं और उन्हें गोदरेज में ब्रांड विस्तार व प्रगति के लिए विपणन रणनीति का उत्तरदायित्व प्रदान किया है। पूर्व के दिनों में उन्होने गोदरेज इंडस्ट्रीज लिमिटेड में विपणन के निदेशक के रूप में सेवा की है, साथ ही गोदरेज इंडस्ट्रीज लिमिटेड के लिए विपणन अध्यक्ष के रूप में भी उन्होने अपनी सेवाएँ दी हैं। 1 अप्रैल 2004 को उन्हें गोदरेज रिमोट सर्विसेज लिमिटेड के अध्यक्ष और निदेशक का उत्तरदायित्व प्रदान किया गया, साथ ही उन्हें इनसेनबल होल्डिंग्स एंड फाइनेंस लिमिटेड और नेचर्स बास्केट लिमिटेड के अध्यक्ष की ज़िम्मेदारी भी सौंपी गयी। उसके बाद उन्हें गोदरेज इंडस्ट्रीज लिमिटेड के कार्यकारी निदेशक बनाया गया। हालांकि 1 अगस्त 1996 में उन्हें गोदरेज ग्लोबल मिडिस्ट, गोदरेज होल्डिंग्स प्राईवेत लिमिटेड, की लाइन ब्रण्ड्स, रईपीडोल, गोदरेज कैपिटल लिमिटेड, गोदरेज आयल पाम कोंकण लिमिटेड, ताहिर प्रॉपर्टीज़ लिमिटेड और गोदरेज होल्डिंग्स लिमिटेड में निदेशक के रूप में उन्हें उत्तरदायित्व दिया गया था। वे गोदरेज एग्रोबल लिमिटेड और गोदरेज हाउशोल्ड लिमिटेड में निदेशक के रूप में कार्य कर चुकी हैं, किन्तु 1994 में जब वे गोदरेज की जिम्मेदारियों से बंधी तब उन्हें गोदरेज कंज्यूमर प्रोडक्ट्स लिमिटेड में गैर कार्यकारी निदेशक बनाया गया था। वर्तमान जिम्मेदारियों से पूर्व वे 2 मई 2011 से 1 सितम्बर 2006 तक उन्होने निदेशक के रूप में कार्य किया। सार्वजनिक क्षेत्र का यह पहला बैंक है जिसके निदेशक मंडल के सभी सदस्य महिलाएं हैं। 19 नवम्बर 2013 को मुंबई में प्रधानमंत्री मनमोहन सिंह और यूपीए चेयरपर्सन सोनिया गांधी ने वित्तमंत्री पी चिदंबरम की उपस्थिति में इस बैंक का उद्घाटन हुआ। दुबाश को इस बैंक के निदेशक मण्डल में शामिल किया गया
रमेशचन्द्र मजुमदार
अध्यापक रमेशचन्द्र मजुमदार (१८८८- १९८०) भारत के प्रसिद्ध इतिहासकार थे। वे प्रायः 'आर सी मजुमदार' नाम से अधिक प्रसिद्ध हैं। उन्होने ने प्राचीन भारत के इतिहास पर बहुत कार्य किया। उन्होने भारत की स्वाधीनता के इतिहास पर भी बहुत कुछ लिखा है। उन्होने कहा था कि 1857 का विद्रोह "न तो पहला, न ही राष्ट्रीय, न ही स्वतंत्रता संग्राम था"
1921 में वे ढाका विश्वविद्यालय में प्रोफेसर नियुक्त हुए। १९३६ से १९४२ तक वे इस विश्वविद्यालय के उपकुलपति रहे। १९५० में वे काशी हिन्दू विश्वविद्यालय के भारतविद्या महाविद्यालय के रेक्टर रहे। उन्होने शिकागो विश्वविद्यालय में भी शिक्षण कार्य किया। यूनेस्को के मानव इतिहास कमीशन के उपाध्यक्ष रहे। रामकृष्ण परमहंस तथा स्वामी विवेकानन्द के वे बड़े प्रशंसक थे
ऐतिहासिक व्याख्या- डॉ मजूमदार ने अपने 10 खण्डों में प्रस्तावित History & culture of the Indian People में प्रकाशित “खंडो में प्रारम्भिक काल के महमूद कर आक्रमण तक का विवरण दिया है। स्वातंत्र्योत्तर भारतीय इतिहास लेखन में इसका महत्वपूर्ण स्थान है। इस पुस्तक में डॉ मजूमदार ने भारतीय इतिहास को तीन काल खंड में बांटा है। प्राचीन काल 1000 ई० तक, मध्य काल 1000 ई० से 1818 ई० तक तथा आधुनिक काल 1818 से आगे।
आप *हिस्ट्री एंड कल्चर ऑफ इंडियन पीपुल* के महासम्पदाक थे
लेव गुमिल्योव
लेव गुमिल्योव (रूसी: Лев Никола́евич Гумилёв; अंग्रेजी:Lev Nikolayevich Gumilev ; 1 अक्टूबर 1912 – 15 जून 1992) सोवियत संघ के इतिहासकार, नृवैज्ञानिक और अनुवादक थे।  इतिहासकार, भूगोलविद और कवि गुमिल्योव एक सर्वज्ञ विद्वान थे। संसार भर में मानिविकी विषयों के अध्ययन और चिंतन-मनन पर उन्होंने गहरी छाप छोड़ी।
लेव गुमिल्योव का जन्म 1 अक्टूबर 1912 को तत्कालीन राजधानी सेंट पीटर्सबर्ग के समीप एक गांव में हुआ। उनके माता-पिता आन्ना अख्मातोवा और निकोलाई गुमिल्योव दोनों ही रूस के सर्वश्रेष्ठ कवियों में माने गए हैं। बेटे के जीवन पर उनके यश की छाया बनी रही, परंतु अंततोगत्वा उसने खुद भी उनसे अधिक ही यश बटोर लिया।
बीसवीं सदी के आठवें दशक में उन्होंने यह सिद्धांत पेश किया कि हर कौम यानी नृजाति एथनस जैसे प्राकृतिक परिवेश में जीती है, उसी के अनुसार उसका विकास होता है। गुमिल्योव ने सबसे पहले अपने आप से यह सवाल पूछा कि जिसे हम नृजाति कहते हैं वह चीज़ क्या है? मानवों के जिस समूह को नृजाति माना जाता है उसका आंतरिक ढांचा कैसा होता है, अपने चारों ओर की दुनिया के साथ वह कौन से ऐसे सूत्रों से जुड़ा होता है कि सदियों तक अपनी अलग पहचान बनाए रखता है? पिछली कुछ सदियों से यही माना जाता रहा है कि हर नृजाति के जन्म, उन्नति और अवनति की प्रक्रियाएं समाज के विकास के नियमों से जुड़ी होती हैं। गुमिल्योव को यह मान्यता स्वीकार नहीं थी। उनका यह मानना था कि एक बड़े भूभाग पर जी रहा मानव-समूह ही नृजाति है, कि इसका जन्म और विकास नए सामाजिक-आर्थिक ढाँचे की उत्पत्ति से नहीं जुड़ा होता। मिसाल के लिए, सामंती व्यवस्था खत्म होने के साथ कोई नृजाति लुप्त नहीं हुई, न ही पूंजीवादी व्यवस्था के उदय के साथ कोई नई नृजाति प्रकट हुई।
भारत में उनकी विशेष रूचि थी। रवीन्द्रनाथ ठाकुर के सृजन के वह भक्त थे, उनकी चेष्टा थी कि रूसी पाठक भी इस महान कवि के रचे सौंदर्य का रसपान कर सकें। आठवीं सदी में भारत में हुई राजपूताना क्रांति पर उन्होंने एक पुस्तक लिखी। मौर्य वंश के साम्राज्य की सांस्कृतिक धरोहर और बौद्ध धर्म उनके लिए शोध के अत्यंत रोचक विषय थे।
भारतीय इतिहास परिषद
भारतीय इतिहास परिषद भारत की इतिहास विषय पर होने वाले शोध कार्यो के धर्मनिरपेक्ष एवं वैज्ञानिक विश्लेषण के आधार पर तथ्यों को प्रस्तुत करती है। यह नए शोधकर्ताओं का यह बहुत बड़ा प्लेटफॉर्म है। इसकी स्थापना जयचन्द विद्यालंकार ने की थी।